شاہ_جہاں
1657ء سے 1658ء کے سیاسی حالات اور شہزادوں کی جنگ تخت نشینی
تصغیر|داراشکوہ کی تحریر کردہ کتاب "دی بحرین مال" سے دو اخبارات۔ اس نے [[ہندو مسلم اتحاد|اسلام اور ہندو ازم کو ملانے کی بات کی۔]] تصغیر|داراشخ اور اس کے دو بھائیوں اورنگزیب اور مراد بخش کی افواج کے درمیان سموگڑھ کی لڑائی کی تصویر کشی کی گئی ایک ڈرائنگ جس میں اورنگزیب کی فتح اور اس کی حکمرانی کو مضبوط کیا گیا۔ مغلیہ سلطنت کے صوبوں میں امن و اَمان کی صورت حال تھی اور رعایا اطمینان سے زندگی بسر کر رہی تھی کہ اچانک شاہ جہاں کی علالت نے ملک کی سیاسی صورت حال کو بدل کر رکھ دِیا۔ 16 ستمبر 1657ء کو شاہ جہاں حبس البول کے عارضہ میں مبتلاء ہوا۔ اِسی سبب پاؤں میں وَرم نے مرض کو بڑھا دِیا۔ علاج معالجہ جاری رہا مگر مرض جوں کا توں رہا۔ اطباء کے علاج سے 9 دن بعد شاہ جہاں نے بستر علالت سے دربار میں قصر شاہی کے جھروکہ سے درشن کروایا۔ شاہ جہاں کے ایام علالت کے دوران سیاسی حلقوں میں شہنشاہ کی تخت وسلطنت سے غیر موجودگی ایک سوالیہ نشان بن گئی۔ شاہزادوں میں سیاسی مخالفت عروج پکڑگئی۔تقاضائے عقل تھا کہ دور علاقوں میں اَمن و اَمان برقرار رکھنے کے لیے ہر خبر درست پہنچتی لیکن دارا شکوہ نے ڈاک کی ترسیل منقطع کردی اور دوسرے شاہزادوں کے وکیلوں کو قید کروا دِیا۔ دارا شکوہ کی اِس حرکت سے ملک کا نظم و نسق تباہ ہو گیا اور فتنہ و فساد برپا ہوا۔ مفسدپردازوں نے غیر مصدقہ خبریں شاہزادوں کو بھیجنا شروع کر دیں اور اِنہی ایام میں شاہ جہاں نے امرا کو جمع کرکے دارا شکوہ کی ولی عہدی کا حلف لیا۔ دارا شکوہ کو اپنے بھائیوں سے بہترین سلوک کرنے کی ہدایت کی۔ اِسی ناگفتہ بہ حالات کے زمانے میں یہ خبرآئی کہ شہزادہ مراد بخش نے دیوان میر علی نقی کو بلا وجہ اور بے خطا قتل کر دیا اور گجرات میں اپنے نام کا سکہ مضروب کروا کر رائج کر دیا اور اپنے نام کا خطبہ جاری کر دیا۔ بنگال میں شاہ شجاع نے مقامی زمینداروں کی حمایت و مدد سے بادشاہی خزانے پر قبضہ کر لیا اور قابض بن بیٹھا اور جنگ پر مستعد ہوچکا ۔ شاہ جہاں نے اولاً شاہ شجاع کے معاملہ پر توجہ اور سلیمان شکوہ کی سربراہی میں دس ہزار پیادہ فوج مع بندوقچیاں دے کر شاہ شجاع کی سرکوبی کے لیے روانہ کر دیا۔ راجا جے سنگھ کو سلیمان شکوہ کا اتالیق مقرر کیا اور بے شمار خزانہ، جنگی ہاتھی اور نامی گرامی منصب دار ساتھ بھیجے۔ اِن ایام میں شاہ شجاع بنارس میں خیمہ زن تھا۔ راجا جے سنگھ نے ایسا انتظام کیا کہ کہ شاہی لشکر نے شاہ شجاع کو حکمت عملی کے ذریعے آلیا۔ سلیمان شکوہ غالب آگیا اور شاہ شجاع کے سپاہی بھاگ نکلے۔ سپاہیوں کی بھگدڑ سے شاہ شجاع خود میدان میں آیا تو فضا بدل چکی تھی۔ جان بچا کر کشتی میں سوار ہوکر پٹنہ کی طرف بھاگ نکلا۔ شاہ شجاع کی لشکرگاہ کو سلیمان شکوہ کے سپاہیوں نے لوٹ لیا اور شاہ شجاع پلٹتے ہوئے راج محل سے مونگیر کی دشوار گھاٹیوں میں پناہ گزیں ہوا۔ بعد ازاں معافی و خواستگاری کا طالب ہوا۔ شاہ جہاں نے شفقت پدری کے باعث اُس کی تقصیر معاف کی اور دوبارہ بنگال کی نظامت پر مقرر کر دیا۔ اِس واقعے کے بعد جب شاہ جہاں نے سیر کا ارادہ کیا تو دارا شکوہ نے کچھ ایسے کام کیے کہ جن سے رعایا پریشان ہوئی اور ملک میں فساد دوبارہ جنم لینے لگا۔ دارا شکوہ نے شاہ جہاں کے دِل میں یہ بات بٹھا دِی کہ شہزادہ مراد بخش سرکش ہوچکا ہے اور اُسے صوبہ احمد آباد یعنی گجرات کی صوبیداری سے معزول کرکے علاقہ برار کی جاگیر پر بھیج دیا جائے۔ نیزیہ شہزادہ اورنگزیب شہزادہ شاہ شجاع کی شکست کا بدلہ لینے کے لیے کمربستہ ہوچکا ہے اور اب شہزادہ مراد بخش کو کمک و رسد پہنچاتا ہے اور علاوہ اِس کے حضرت (یعنی شاہ جہاں) کی مزاج پرسی کا بہانہ کرکے اپنی ذاتی فوج کو لے کر دار السلطنت (دہلی) میں پہنچ کر فتنہ و فساد برپا کرنا چاہتا ہے، اُس نے قطب الملک سے پیشکش کی کہ جو رقم وصول کی ہوئی ہے، وہ اُسے شہنشاہ کی اجازت کے بغیر فوج بھرتی کرنے میں صرف کررہا ہے۔ اِس لیے بہتر ہے کہ بیجاپور کی تسخیر کے لیے جو شاہی لشکر اُس کے تابع ہے، اُسے اور اُس لشکر میں تعینات امرا کو واپس بلوا لیا جائے اور اِس بات کی پیشکش کی کہ رقم دار السلطنت بھیجنے کا تقاضا بھرپور کیا جائے تاکہ اُس کی جاہ و حشمت میں فرق دیکھتے ہوئے امرا عالمگیر سے بدظن ہوجائیں۔ اگرچہ شاہ جہاں کو دارا شکوہ کی یہ باتیں پسند نہ آئیں اور وہ اِن باتوں کو خلاف ہوشمندی سمجھتا تھا۔ لیکن دارا شکوہ نے والد کو اِس قدر اپنے ہاتھوں میں لے لیا تھا کہ وہ فرمان بھیجنے پر آمادہ ہو گیا۔ اُن دِنوں میں عالمگیر بیجاپور کی مہم میں اُس شہر کا محاصرہ کیے ہوا تھا کہ شاہی قاصد فرمان لیے دہلی سے بیجاپور آپہنچے۔ شاہی امرا کا دِل بدظن ہو گیا اور بہت سے امرا بغیر اجازت کے آگرہ واپس چلے گئے۔